Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 115/15/8810	Spišská Nová Ves, 2.7.2015
EEČ : 2-68-989-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 75,00 € 
b.	Konkrétny adresát peňažnej sumy určenej na všeobecne prospešné účely: Alžbetka n.o. Školská 4 XXXXX 
c.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Spiš.N.Ves pod spisovou značkou ORP-20/DI-SN-2015.
- obvinený XXXXX vyhlásil, že spáchal skutok spočívajúci v tom, že dňa 9. januára 2015, v čase okolo 13.10h, v Spišskej Novej Vsi, po ulici B. Nemcovej, označenej zvislou dopravnou značkou „P1 Daj prednosť vjazde“, v smere jazdy ku križovatke s ulicou J. Fabiniho, viedol osobné motorové vozidlo značky Škoda Favorit evidenčné číslo XXXXX, pričom v križovatke ulíc B. Nemcovej a J. Fabiniho, nedal prednosť vjazde osobnému motorovému vozidlu značky Škoda Octávia evidenčné číslo XXXXX ktoré viedol XXXXX, po ulici Fabíniho, označenej dopravným  značením  ako  „hlavná cesta“,  pričom  prednou  časťou  vozidla  narazil
do ľavej strany vozidla Škoda Octávia, ktoré následne potom ľavou prednou časťou narazilo do oproti idúceho osobného motorového vozidla  značky Citroen Nemo evidenčné číslo XXXXXtoré viedol XXXXX a následne vozidlo Škoda Octávia narazilo do stromu, pričom XXXXX pri zrážke utrpel podvrtnutie krčnej chrbtice, pomliaždenie hrudníka vľavo, pomliaždenie pleca vľavo, pomliaždenie hlavy nosa s dobou liečenia a práceneschopnosti podľa znaleckého posudku v trvaní 21 dní, pričom na osobnom motorovom vozidle značky Škoda Octávia spôsobil materiálnu škodu pre jeho vlastníka XXXXX  vo výške najmenej 3.000 eur a na osobnom motorovom vozidle značky Citroen Nemo pre jeho vlastníka XXXXX vo výške najmenej 70 eur  a takto konal v rozpore s ustanovením § 20 ods. 1 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, 

Odôvodnenie: 
Uznesením policajta Okresného dopravného inšpektorátu v Spišskej Novej Vsi sp. zn. ORP-20/DI-SN-2015 zo dňa 13.03.2015, bolo XXXXX vznesené obvinenie pre prečin ublíženia na zdraví podľa § 158 Tr. zákona na tom skutkovom základe, ako je uvedený vo výrokovej časti tohto uznesenia. 

Preskúmaním na vec sa vzťahujúceho spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

	Obvinený a poškodení XXXXX a XXXXX uzavreli dňa 19.05.2015 dohodu o zmieri,  obvinený sa poškodeným ospravedlnil a svoje konanie oľutoval. Poškodený XXXXX si v trestnom konaní uplatnil nárok na náhradu škody vo výške 1071,02 € a to z titulu bolestného v zmysle znaleckého posudku a náhradu majetkovej škody za poškodenie OMV zn. Škoda Octávia vo výške 3 000 eur. Poškodený XXXXX si v trestnom konaní nárok na náhradu škody neuplatnil.  Obvinený oznámil dopravnú nehodu poisťovni - Komunálna poisťovňa, a. s. Vienna Insurance Group, v ktorej mal uzatvorené povinné zmluvné poistenie motorového vozidla, teda urobila iné opatrenie na náhradu škody v zmysle § 220 ods. 1 písm. b) Tr. poriadku. 

Obvinený slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný.

	Dňa 19.05.2015 zložil na účet Krajskej prokuratúry v Košiciach peňažnú sumu vo výške 150,- € určenú na všeobecne prospešné účely, a to pre Alžbetku, n. o., Spišská Nová Ves, Školská 4, číslo účtu: XXXXX vo výške 75,- EUR a na peňažnú pomoc obetiam trestnej činnosti vo výške 75,- EUR. Táto suma je primeraná závažnosti spáchaného trestného činu. 

	Na obvineného XXXXX sa hľadí akoby nebol odsúdený. Z evidenčnej karty vodiča vyplýva, že dva krát, a to v roku 2007 a 2014, bol postihnutý blokovou pokutou za porušenie pravidiel cestnej premávky, išlo však o porušenia  menej závažnej povahy.
	
Obvinený a poškodení s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.

	Z vyššie uvedených dôvodov som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Gardošíková
prokurátorka